section_heading: Drugi svjetski rat i poraće
paragraph_text: Rođen je u selu Bojumuntima, pokraj Livna, u srpskoj obitelji, Ilije i Marte (rođene Ramić) Vujičić, tijekom Drugoga svjetskog rata sudjelovao je u narodnooslobodilačkoj borbi, te je kraj rata dočekao kao šef Ozne za Duvno, gdje je bilo proglašeno izvanredno stanje, uvedeni prijeki sudovi te su se provodili obračuni sa škriparima i civilnim stanovništvom koje ih je podržavalo. Bio je jedan od niza djelatnika Ozne, kasnije Udbe, koji su sudjelovali u obračunavanjima sa škriparima, poput Mirka Praljka, Sabljića, Petra Oreča, Galonju, Strikića, Manđerala, Marolje i Kapetanovića, čije su represalije najviše pogađale civilno stanovništvo Hercegovine.<ref>Lučić Ivica: ''Hrvatska protukomunistička gerila u Bosni i Hercegovini od 1945. do 1951., Časopis za suvremenu povijest'', God. 42, br. 3, 2010., str. 631 - 670. Sudjelovao je u izvršenju uhićenja i sprovođenja fra Damjana Rozića, 3. veljače 1946., u podrum pritvora u Duvnu.<ref>Jolić Robert, Razgovor s fra Damjanom Rozićem, župnikom u Kongori od 1942. do 1946. STANJE U ŽUPI BILO JE OČAJNO, Stopama pobijenih, glasilo Vicepostulature postupka mučeništva »Fra Leo Petrović i 65 subraće«, V., 1 (8), Široki Brijeg, 2012.